**REPUBLIKA HRVATSKA**



 **MEĐIMURSKA ŽUPANIJA**

 **OPĆINA OREHOVICA**

Čakovečka 9, 40322 Orehovica

MB 2542587 OIB 99677841113

tel. 040/635-275; fax: 040/636-039

e-mail: opcina-orehovica@ck.t-com.hr

Internet adresa: [www.orehovica.hr](http://www.orehovica.hr/)

**DODJELA PROSTORA U VLASNIŠTVU OPĆINE OREHOVICA NA KORIŠTENJE UDRUGAMA**

Upute za prijavitelje

Datum objave natječaja: 08.02.2017.

Rok za dostavu prijava: 28.02.2017.

Sadržaj

1. Općenito ………………………………………………………………………………..……3

 1.2. Ciljevi natječaja i prostori koji se dodjeljuju………………………………………3

1. Formalni uvjeti natječaja………………………………………………………………...…4
2. Kako se prijaviti ………………………………………………………………….…….…..5
3. Procjena prijava i donošenje odluke o dodjeli prostora na korištenje udrugama……………………………………………………...……………..……………...6
4. Ugovor o korištenju općinskog prostora…………..………………………….…….……..7

1. OPĆENITO

Udruga je svaki oblik slobodnog i dobrovoljnog udruživanja više fizičkih, odnosno pravnih osoba koje se podvrgavaju pravilima koja uređuju ustroj i djelovanje tog oblika udruživanja bez namjere stjecanja dobiti ili drugih gospodarski procjenjivih koristi.

Programima i projektima od interesa za Općinu Orehovica, u smislu Pravilnika o dodjeli prostora u vlasništvu Općine Orehovica na korištenje udrugama, smatraju se zaokruženi i tematski jasno određeni skup/skupovi aktivnosti čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života građana i unaprjeđuje razvoj Općine Orehovica.

Aktivnostima od interesa za Općinu Orehovica smatraju se aktivnosti udruga koje doprinose razvoju lokalne zajednice, razvoju i promicanju kulture i umjetnosti, tehničke i informatičke kulture, obrazovanja, cjeloživotnog učenja, sporta, zaštiti i promicanju prava osoba s invaliditetom i djece s teškoćama u razvoju, starijih i nemoćnih, jednakosti i ravnopravnosti te mirotvorstvu i borbi protiv nasilja i diskriminacije, zaštiti, brizi i izobrazbi djece i mladih te njihovom aktivnom sudjelovanju u društvu, prevenciji i borbi protiv svih oblika ovisnosti, zaštiti i promicanju ljudskih prava, zaštiti i promicanju prava nacionalnih manjina, zaštiti i promicanju prava manjinskih društvenih skupina, promicanju i razvoju volonterstva, socijalnim uslugama i humanitarnoj djelatnosti, zaštiti okoliša i prirode, zaštiti i očuvanju kulturnih dobara, održivom razvoju, zaštiti zdravlja, dobrovoljnog vatrogastva, traganja i spašavanja te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za Općinu Orehovica.

1.2 **CILJEVI NATJEČAJA I PROSTORI KOJI SE DODJELJUJU**

Cilj natječaja je dodijeliti na korištenje na rok od pet (5) godine prostor udrugama radi provođenja programa i projekata od interesa za Općinu Orehovica.

Dodjeljuju se slijedeći prostori:

|  |  |  |  |  |  |
| --- | --- | --- | --- | --- | --- |
| **R.br.** | **Naziv** | **Adresa** | **Površina (m2)** | **Popis prostorija** | **Cijena godišnjeg zakupa (kn)** |
| 1. | Bivša zgrada OŠ Orehovica | Zrinskih 40, Orehovica |  |  |  |
| Prostorija 1  | 27,00 | Spremište/ured | 500,00 |
| Prostorija 2  | 15,00 | Spremište/ured | 500,00 |
| Prostorija 3  | 21,00 | Spremište/ured | 500,00 |
| 2. | Sportsko-vatrogasni objekt | N. Tesle 25, Orehovica |  |  |  |
| Svlačionice | 172,00 | 2 svlačionice, hodnik, spremište, prostorija za suce | 1.000,00 |
| Caffe bar | 136,00 | Caffe bar, wc, spremište |
| Informatička učionica | 33,00 | Spremište/ured | 500,00 |
| 3. | Bivša vjenčaona | Čakovečka 9, Orehovica | 26,00 | Hodnik, 3 sobe, wc | 300,00 |
| 4. | Sportski objekt | S. Vojvode 2, Podbrest | 148,00 | 2 hodnika, 2 svlačione, wc, soba za sastanke, spremište | 700,00 |
| 5. | Bivši prostor MO Podbrest | M. Kovača 40, Podbrest | 37,00  | 2 sobe | 200,00 |
| 6. | Prostor iznad poslovnog objekta u Vulariji, Prvomajska | Prvomajska 18, Vularija | 80,00 | 3 sobe, hodnik | 200,00 |

 **2. FORMALNI UVJETI NATJEČAJA**

2.1. Prihvatljivi prijavitelji: tko može podnijeti prijavu?

Prostori u vlasništvu Općine Orehovica mogu se dodijeliti na korištenje udruzi koja udovoljava sljedećim kriterijima:

1. upisana je u odgovarajući Registar (Registar udruga);
2. upisana je u Registar neprofitnih organizacija;
3. pravodobno i u cijelosti ispunjava ugovorne obveze iz svih prethodno sklopljenih ugovora o financiranju iz proračuna Općine Orehovica i drugih javnih izvora;
4. uredno ispunjava obveze plaćanja doprinosa i plaćanja poreza te drugih davanja prema državnom proračunu i proračunu Općine Orehovica;
5. aktivno djeluje najmanje jednu godinu prije datuma podnošenja zahtjeva.
6. aktivnosti se moraju provoditi na području Općine Orehovica
7. udruga mora imati organizacijske kapacitete i ljudske resurse za provedbu projekata i programa

 2.2 Kriteriji za bodovanje

Prijava udruge na javni natječaj bodovat će se na temelju kriterija i mjerila kako slijedi:

**a) Godine aktivnog djelovanja**

 - za svaku godinu aktivno djelovanja.......................................................................1 bod

**b) Broj članova**

- za svakog člana ……..…….................................................................................. 1 bod

**c) Projekti i programi u prethodnoj godini**

- za svaki provedeni projekt ili program................................................................. 1 bod

**d) Ostvarene financijske potpore za projekte/programe osim Općine Orehovica**

 - po projektu: ………………………………………..…….......................………. 1 bod

**e) Ostvarena priznanja, nagrade, potpore i sl.**

 - po priznanju, nagradi, potpori.............................................................................. 1 bod

**f) Prethodno korištenje prostora**

 - prethodno uredno korištenje istog općinsko prostora........................................... 1 bod

Bodovanje prijava obavlja Povjerenstvo.

Bodovi ostvareni prema pojedinim kriterijima se zbrajaju. Na temelju zbroja bodova za svakog podnositelja prijave formira se rang lista za dodjelu prostora.

Ukoliko dva ili više podnositelja zahtjeva imaju jednak broj bodova, prednost na listi ima onaj koji je ostvario više bodova u zbroju bodova po kriteriju ostvarene financijske potpore za projekte/programe osim Općine Orehovica i prethodnog korištenja prostora.

2.3 Ostali uvjeti pod kojima se dodjeljuje prostor

1. Udruge su dužne za korištenje prostora plaćati naknadu u utvrđenom iznosu
2. Prostor se mora koristiti namjenski za obavljanje djelatnosti za koju je dodijeljen te nije moguće dati korištenje prostora novom korisniku bez suglasnosti Općine Orehovica.
3. Dodijeljeni prostor mora se održavati, a u slučaju oštećenje prostora ili zgrade te okoliša zgrade udruga je dužna podmiriti troškove.

3. KAKO SE PRIJAVITI

3.1. Prijava na javni natječaj za dodjelu prostora na korištenje mora sadržavati potrebne informacije i dokaze da udruga ispunjava kriterije za dodjelu prostora u vlasništvu Općine Orehovica na korištenje.

Prijava se podnosi isključivo na obrascu koji je sastavni dio dokumentacije za provedbu natječaja. Obrazac prijave sadrži osnovne podatke o udruzi s opisom dosadašnjeg rada i djelovanja te planom aktivnosti u predstojećem razdoblju.

Prijavi se prilažu:

1. izvadak iz matičnog registra u koji je udruga upisana (ispis internetske stranice);
2. dokaz o upisu u Registar neprofitnih organizacija (ispis internetske stranice RNO-a);
3. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, ne starija od 30 dana od dama objave javnog natječaja;

Prijava i obrazac moraju biti potpisani od strane osobe ovlaštene za zastupanje i ovjereni pečatom udruge.

Obrazac je potrebno ispuniti neizbrisivom tintom ili računalom i predaje se u izvorniku.

* 1. Gdje se nalazi potrebna dokumentacija za prijavu?

Dokumentacija za provedbu natječaja nalazi se na internetskim stranicama Općine Orehovica: [www.orehovica.hr/web](http://www.orehovica.hr/web). U papirnatom obliku može se podići u pisarnici Jedinstvenog upravnog odjela Općine Orehovica radnim danom od 08.00-14.00 sati ili zatražiti u elektroničkom obliku na e-mail: opcina-orehovica@ck.t-com.hr, svakim radnim danom od 07.00-15.00 sati.

* 1. Gdje poslati prijavu?

Obvezni obrazac i propisanu dokumentaciju potrebno je poslati u papirnatom obliku. Prijava sa svim traženim prilozima podnosi se na hrvatskom jeziku i latiničnom pismu.

 Prijava u papirnatom obliku sadržava obvezni obrazac vlastoručno potpisane od strane osobe ovlaštene za zastupanje, i ovjerene službenim pečatom.

Prijave se dostavljaju u pisanom obliku u zatvorenoj omotnici, poštom preporučeno ili osobnom predajom u pisarnici Jedinstvenom upravnom odjelu. Sve prijave bez obzira na način dostave moraju biti zaprimljene kod Jedinstvanog upravnog odjela Općine Orehovica.

Prijave se šalju na slijedeću adresu:

**OPĆINA OREHOVICA**

**Čakovečka 9**

**40322 Orehovica**

**„** Ne otvaraj- Javni natječaj za dodjelu općinskih prostora udrugama**“**

* 1. Rok za slanje prijave

Rok za prijavu na natječaj je do 28.02.2017. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu Jedinstvenog upravnog odjela, prijava mora biti predana do 15.00 sati datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

1. **PROCJENA PRIJAVA I DONOŠENJE ODLUKE O DODJELI PROSTORA NA KORIŠTENJE UDRUGAMA**

Sve pristigle i zaprimljene prijave Povjerenstvo za dodjelu općinskih prostora udrugama će ocjenjivati i sastaviti rang listu za dodjelu prostora na korištenje te predložiti općinskom načelniku donošenje odluke o dodjeli prostora na korištenje udrugama i sklapanje ugovora o korištenju općinskog prostora. Odluku o dodjeli prostora na korištenje udrugama donosi općinski načelnik .

Na Odluku o dodjeli na korištenje prostora udrugama može se uložiti prigovor u roku od 8 dana od dana objave Odluke na internetskoj stranici i oglasnoj ploči Općine Orehovica.

1. **UGOVOR O KORIŠTENJU OPĆINSKOG PROSTORA**

Nakon donošenja Odluke o dodjeli prostora na korištenje udrugama sklopit će se s odabranim udrugama Ugovor o korištenju općinskog prostora. Ugovor o korištenju potpisuje općinski načelnik.

Ugovor o korištenju se sklapa na pet (5) godina i sadrži:

- podatke o ugovornim stranama;

- podatke o prostoru i zgradi u kojoj se on nalazi;

* visinu naknade;
* vrijeme trajanja ugovora;
* odredbu da korisnik isti prostor ne može dati u podkorištenje
* odredba da je korisnik prostora dužan o svom trošku redovito održavati prostor
* odredbu tko snosi režijske troškove
* podatke o namjeni korištenja prostora
* odredbu da korisnik odgovara za štetu nastalu u prostoru prilikom podnošenja ugovora
* odredbu o razlozima i uvjetima za otkazivanje ugovora u slučaju kršenja ili neizvršavanja odredbi ugovora te odredu o raskidu ugovora;
* odredbu o tome da korisnik ne može preuređivati općinski prostor bez prethodne pisane suglasnosti Općine Orehovica;
* odredbu kojom se korisnik obvezuje općinski prostor predati u posjed vlasniku slobodan od osoba i stvari istekom roka na koji je dan, odnosno istekom otkaznog roka ili raskida ugovora;
* neopozivu izjavu korisnika kojom se odriče prava povrata uloženih sredstava u općinski prostor;
* mjesto i vrijeme slapanja ugovora i potpis ugovornih strana.